Tolong jelaskan mengenai Gaya dari Joehana dalam bahasa minangkabau

Joehana tampaknyo acok  mambaco karya-karya tradisional tantang Asia Tenggara Maritim. Nangis Wibisana tarinspirasi dari Ramayana. Tokoh-tokoh Wayang takah Cepot disabuik dalam tulisan-tulisannyo. Inyo mamakai teknik carito tradisional Sunda takah pantun, bantuak syair nan lazim dalam patunjukan wayang golek. Tapi, ado sajumlah pabedaan gadang dibandiangkan karya sastra pado umumnyo. Karya-karyanyo manggunokan bantuak sastra tradisional takah wawacan, bukan bantuak sastra Eropa (novel). Alih-alih bahaso resmi, Joehana manulih dalam bahaso Sunda sahari-hari. Tata bahaso jo strukturnyo manunjuakkan bukti pangaruah dari bahaso lain,sarato kosa katanyo indak murni dari bahaso Sunda; ado pulo campuran kosakata Bulando (bahaso pamarintah kolonial).

Panulih Sunda, M.A.Salmoen, manggolongkan Joehana sabagai sastrawan realis. Rosidi manulih bahsonyo realisme dapek ditamukan di karya-karya Joehana dalam bantuak merek-merek produk tanamo takah rokok, ikan asin, jo biskuit (walau Joehana manulih untuak pambaco kontemporer di Bandung nan mungkin tau produk tu, indak ado panjelasan tantang mereknyo). Joehana manggunokan tampek-tampek nyato di Bandung dalam babarapo novelnyo, jo tokoh satampek nan jadi buah bibia (misalnyo Salim si pencopet) disabuikkan juo sakali-kali. Mungkin sajo panampatan merek tu marupokan bagian dari panempatan produk, artinyo Joehana dibayia untuak mamasukkan merek-merek produk di dalam novelnyo; pambayarannyo bisa jadi indak dalam bantuak tunai, malainkan dalam bantuak barang atau jaso, atau donasi untuak Sarekat Rakyat.

Joehana manunjuakkan selero humornyo nan ditanggapi baiak dek koleganyo; contohnyo, dalam Rasiah nu Goreng Patut, Karnadi si pamburu kodok "pai ka kantor" (sawah) untuak manangkok kodok jo mambunuahnyo jo "pensil" (ranting pohon); dalam Tjarios Agan Permas, tokoh Belanda Van der Zwak manggunokan laras Sunda.  Babarapo lelucon Joehana taruih batahan; Rosidi mancatat bahsonyp lelucon tantang caro mangecek bahaso Bulando masih batahan sampai tahun 1980-an.